rejauldu/bengali-wikipedia huggingface dataset:
খ্রি-উ-দুম-ব্ত্সান () বা গ্লাং-দার-মা () (রাজত্বকাল ৮৩৮ - ৮৪১) খ্রি-গ্ত্সুগ-ল্দে-ব্র্ত্সানের পরবর্তী এবং অন্তিম তিব্বত সম্রাট ছিলেন।   রাজ্যাভিষেক   তিব্বতী প্রবাদানুসারে দুই বোন ধর্মাবলম্বী মন্ত্রী খ্রি-গ্ত্সুগ-ল্দে-ব্র্ত্সানকে হত্যা করে তাঁর বৌদ্ধ ধর্ম বিরোধী ভাই গ্লাং-দার-মাকে সিংহাসনে বসান।Shakabpa, Tsepon W. D. Tibet: A Political History (1967), Yale University Press, New Haven and London. কিন্তু এই ঘটনার সত্যতা সম্বন্ধে দ্বিমত রয়েছে।Pelliot, Paul. Histoire Ancienne du Tibet. Paris. Libraire d'amérique et d'orient. 1961, p. 133.Richardson, H. E. "Khri Gtsug-lde-brtsan's Illness." Bulletin of the School of Oriental and African Studies, 44 (1981), p. 351-352.Grosier, Jean-Baptiste. Histoire Général de la Chine ou Annales de cet empire: traduites du Tong-kien-kang-mu. (1778) Paris. Reprint: Ch'en-wen publishing company, Taipei, Taiwan. 1969. XIIIMackerras, Colin. The Uighur Empire According to the T'ang Dynastic Histories: A Study in Sino-Uighur Relations 744-840, p 125. University of South Carolina Press, Columbia, South Carolina. 1972. .   বৌদ্ধ ধর্ম বিরোধিতা   গ্লাং-দার-মাকে বৌদ্ধ ধর্ম বিরোধী সম্রাট হিসেবে বর্ণনা করা হয়েছে। কথিত আছে, তিনি তিব্বত সাম্রাজ্যে বহু বৌদ্ধ ধর্মাবলম্বীদের হত্যা করেছিলেন। কিন্তু এই ঘটনার ঐতিহাসিকতা সম্বন্ধে দ্বিমত রয়েছে।Yamaguchi, Zuiho. “The Fiction of King Dar ma's Persecution of Buddhism.” In Du Dunhuang au Japon: études chinoises et bouddhiques offertes à Michel Soymié, edited by Jean-Pierre Drège, 231–58. Geneva: Droz, 1996.   মৃত্যু ও সাম্রাজ্যের পতন   পদ্মসম্ভবের পঁচিশজন শিষ্যের মধ্যে একজন ল্হা-লুং-দ্পাল-গ্যি-র্দো-র্জে বৌদ্ধ ধর্ম রক্ষার উদ্দেশ্যে গ্লাং-দার-মাকে হত্যা করেন। Rolf Stein. Tibetan Civilization (1972) Stanford University Press.  Beckwith, Christopher I. The Tibetan Empire in Central Asia: A History of the Struggle for Great Power among Tibetans, Turks, Arabs, and Chinese during the Early Middle Ages (1987) Princeton University Press.  গ্লাং-দার-মার মৃত্যুর পর দুই স্ত্রীর দুই পুত্র য়ুম-ব্র্তান এবং ওদ-স্রুং সাম্রাজ্যের অধিকারের জন্য লড়াই শুরু করলে তিব্বত সাম্রাজ্য ভেঙ্গে পড়ে। য়ুম-ব্র্তান মধ্য তিব্বতের দ্বুস অঞ্চল এবং ওদ-স্রুং গুজ অঞ্চলে শাসন করেন।   তথ্যসূত্র   বিষয়শ্রেণী:তিব্বতীয় সম্রাট বিষয়শ্রেণী:বৌদ্ধ বিদ্বেষ বিষয়শ্রেণী:৯ম শতাব্দীতে জন্ম বিষয়শ্রেণী:৮৪০-এর দশকে মৃত্যু
জিওফ্রে কেলসাল পেটো (৮ সেপ্টেম্বর ১৮৭৮ – ৮ জানুয়ারি ১৯৫৬) ছিলেন একজন ব্রিটিশ কনজারভেটিভ পার্টির রাজনীতিবিদ এবং সংসদ সদস্য (এমপি)। ব্যবসায়িকভাবে তিনি শিল্প সংস্থা মরগান ক্রুসিবল কোম্পানির পরিচালক হন।  ১৯২৩ সালের সাধারণ নির্বাচনে তিনি লিংকনশায়ারের লাউথ নির্বাচনী এলাকায় পরাজিত হন। পরের বছর ১৯২৪ সালের সাধারণ নির্বাচনে তিনি সমারসেটের ফ্রোমের সংসদ সদস্য নির্বাচিত হন। তবে ১৯২৯ সালের সাধারণ নির্বাচনে তিনি আসনটি হেরে যান।  ১৯৩১ সালের সাধারণ নির্বাচনে উলভারহ্যাম্পটনের বিলস্টন আসনের জন্য পেটোকে হাউস অফ কমন্সে ফিরিয়ে আনা হয় এবং ১৯৩৫ সালের নির্বাচনে সংসদ থেকে অবসর গ্রহণ করা হয়। এই সময়কালে তিনি বাণিজ্য বোর্ডের সভাপতি ওয়াল্টার রানসিম্যানের সংসদীয় ব্যক্তিগত সচিব হিসেবে দায়িত্ব পালন করেন।  ১৯৩৮ সালে পেটো চেকোস্লোভাকিয়ায় রানসিম্যান মিশনের সদস্য হিসেবে দায়িত্ব পালন করেন।Vyšný, Paul, The Runciman Mission to Czechoslovakia, 1938: Prelude to Munich, Palgrave Macmillan, Basingstoke, Hampshire, 2003, p. 130. .  তিনি পলিনের সাথে বিবাহিত ছিলেন এবং তাদের একটি সন্তান ছিল। চার্লস টেনিসন (সরকারি কর্মচারী) তাকে এবং তাদের দীর্ঘ বন্ধুত্বের প্রতি একটি বই উৎসর্গ করেছেন।   তথ্যসূত্র    বহিঃসংযোগ     বিষয়শ্রেণী:যুক্তরাজ্যের সংসদ সদস্য ১৯৩১-১৯৩৫ বিষয়শ্রেণী:যুক্তরাজ্যের সংসদ সদস্য ১৯২৪-১৯২৯ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:সামার ফিল্ডস স্কুলে শিক্ষিত ব্যক্তি বিষয়শ্রেণী:১৯৫৬-এ মৃত্যু বিষয়শ্রেণী:১৮৭৮-এ জন্ম
ড. খলিলুর রহমান একজন বিশিষ্ট বাংলাদেশি কূটনীতিক এবং অর্থনীতিবিদ। তিনি ২০২৪ সাল থেকে ইউনূস সরকারের জাতীয় নিরাপত্তা উপদেষ্টা এবং প্রধান উপদেষ্টার রোহিঙ্গা সমস্যাবিষয়ক হাই রিপ্রেজেন্টেটিভ হিসাবে দায়িত্ব পালন করছেন।   প্রাথমিক জীবন ও শিক্ষা  ড. খলিলুর রহমান ঢাকা বিশ্ববিদ্যালয় থেকে অর্থনীতিতে স্নাতকোত্তর ডিগ্রি অর্জন করেন। ১৯৭৭ সালে তিনি বাংলাদেশ সিভিল সার্ভিস (বিসিএস) পরীক্ষায় প্রথম স্থান অধিকার করেন এবং অর্থনীতিতে স্নাতকোত্তর পরীক্ষায় প্রথম শ্রেণিতে প্রথম স্থান লাভ করেন।  ১৯৮০-৮৩ সালে তিনি যুক্তরাষ্ট্রের টাফটস বিশ্ববিদ্যালয় ও হার্ভার্ড বিশ্ববিদ্যালয়ে অধ্যয়ন করেন। সেখানে তিনি আইন ও কূটনীতিতে এমএ এবং অর্থনীতিতে পিএইচডি ডিগ্রি অর্জন করেন।   কর্মজীবন  ড. খলিলুর রহমান ১৯৭৯ সালে সিভিল সার্ভিসে যোগদান করেন এবং তার কর্মজীবনের শুরুতে দক্ষিণ এশিয়া বিভাগ এবং পররাষ্ট্রমন্ত্রীর ব্যক্তিগত সচিব হিসেবে দায়িত্ব পালন করেন। ১৯৮৫ সালে তিনি জাতিসংঘে বাংলাদেশের স্থায়ী মিশনে যোগ দেন। সেখানে তিনি জাতিসংঘ সাধারণ পরিষদের অর্থনৈতিক ও আর্থিক কমিটিতে বাংলাদেশের প্রতিনিধিত্ব করেন এবং স্বল্পোন্নত দেশগুলোর (এলডিসি) মুখপাত্র হিসেবে দায়িত্ব পালন করেন। ১৯৯১ সালে তিনি জাতিসংঘের বাণিজ্য ও উন্নয়ন সম্মেলনে (আঙ্কটাড) বিশেষ উপদেষ্টা হিসেবে যোগ দেন। এরপর তিনি নিউইয়র্ক ও জেনেভায় জাতিসংঘের বিভিন্ন গুরুত্বপূর্ণ পদে কর্মরত ছিলেন।  ড. খলিলুর রহমান জাতিসংঘের বিভিন্ন গুরুত্বপূর্ণ প্রতিবেদন এবং ফ্ল্যাগশিপ প্রকাশনার প্রধান রচয়িতা ছিলেন। তিনি ২০০১ সালে ব্রাসেলস সম্মেলনে স্বল্পোন্নত দেশগুলোর কর্মসূচি পরিকল্পনার খসড়া তৈরিতে নেতৃত্ব দেন। ড. খলিলুর রহমান ইস্টওয়েস্ট বিশ্ববিদ্যালয়ের অন্যতম প্রতিষ্ঠাতা এবং বর্তমানে ট্রাস্টি বোর্ডের সদস্য। এছাড়া, তিনি ২০০১ সালে তত্ত্বাবধায়ক সরকারের প্রধান উপদেষ্টা বিচারপতি লতিফুর রহমানের একান্ত সচিব হিসেবে দায়িত্ব পালন করেন।  ড. খলিলুর রহমান রোহিঙ্গা সমস্যা ও অগ্রাধিকারপ্রাপ্ত বিষয়াবলির জন্য প্রধান উপদেষ্টার হাইরিপ্রেজেনটেটিভ হিসাবে নিয়োগপ্রাপ্ত হয়েছেন। এই দায়িত্ব পালনের সময় তিনি উপদেষ্টার মর্যাদা এবং সংশ্লিষ্ট সুযোগ-সুবিধা ভোগ করবেন। এপ্রিল এর ৯ তারিখে তাঁকে একই সঙ্গে জাতীয় নিরাপত্তা উপদেষ্টা পদেও নিয়োগ দেওয়া হয়েছে।  তথ্যসূত্র   বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:ঢাকার ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:মুহাম্মদ ইউনূসের অন্তর্বর্তীকালীন সরকারের উপদেষ্টা
বরোদা ক্রিকেট অ্যাসোসিয়েশন স্টেডিয়াম (বিসিএ স্টেডিয়াম) বা কোটাম্বি স্টেডিয়াম, যা বড়োদরা আন্তর্জাতিক ক্রিকেট স্টেডিয়াম নামেও পরিচিত, এটি ভারতের গুজরাত রাজ্যের বড়োদরায় অবস্থিত ক্রিকেট স্টেডিয়াম। এই স্টেডিয়ামটি ঘরোয়া দল বরোদা ক্রিকেট অ্যাসোসিয়েশনের স্বাগতিক মাঠ হিসেবে ব্যবহৃত হয়।  ২০২৪ সালে এই মাঠটি ওয়েস্ট ইন্ডিজ মহিলা দলের ভারত সফরে প্রথমবারের মতো আন্তর্জাতিক ক্রিকেট ম্যাচ আয়োজন করেন। এই স্টেডিয়ামে সফরের তিনটি ওডিআই ম্যাচ অনুষ্ঠিত হয়।  ইতিহাস জানুয়ারি ২০১৫-এ, গুজরাত সরকার এবং বরোদা ক্রিকেট অ্যাসোসিয়েশনের মধ্যে স্টেডিয়ামটির জন্য একটি সমঝোতা স্মারক স্বাক্ষরিত হয়, যা ২৯ একর জমি উন্নয়নের জন্য ২০০ কোটি টাকা ব্যয়ে বড়োদরার উপকণ্ঠে কোটাম্বিতে অবস্থিত স্টেডিয়ামটি তৈরি করা হবে। বরোদা ক্রিকেট অ্যাসোসিয়েশনের সদস্য অমিত পারিখ এবং বরোদা ক্রিকেট অ্যাসোসিয়েশনের সভাপতি প্রণব আমিনের নেতৃত্বে স্টেডিয়ামটি নির্মিত হয়েছিল।  তথ্যসূত্র  বহিঃসংযোগ  ইএসপিএনক্রিকইনফো থেকে মাঠের পরিসংখ্যান  বিষয়শ্রেণী:গুজরাতের ক্রীড়া মাঠ বিষয়শ্রেণী:গুজরাতের ক্রিকেট মাঠ বিষয়শ্রেণী:বড়োদরায় ক্রীড়া বিষয়শ্রেণী:বড়োদরার ভবন ও স্থাপনা বিষয়শ্রেণী:২০২৪-এ সম্পন্ন ক্রীড়া মাঠ বিষয়শ্রেণী:২০শ শতাব্দীতে ভারতের স্থাপত্য
মহারানী পক্ষালিকা সিং ভাদাওয়ার হলেন উত্তরপ্রদেশের একজন ভারতীয় রাজনীতিবিদ। এবং ১৮তম উত্তরপ্রদেশ বিধানসভা নির্বাচনের সদস্য হিসেবে নির্বাচিত হয়েছেন।   ব্যক্তিগত জীবন  তার স্বামীর নাম রাজা মহেন্দ্র অরিদমন সিং।   শিক্ষা  তিনি ১৯৮১ সালে মাদ্রাজের মহিলা খ্রিস্টান কলেজ থেকে স্নাতক হন।   রাজনৈতিক জীবন  ২০১৭: ভারতীয় জনতা পার্টির প্রার্থী হিসেবে বাহ (বিধানসভা নির্বাচনী এলাকা) থেকে উত্তরপ্রদেশের বিধানসভার সদস্য নির্বাচিত হন। এই নির্বাচনে তিনি ৮০,৫৬৭ ভোট পেয়েছেন।   তথ্যসূত্র   বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:উত্তরপ্রদেশ বিধানসভার নারী সদস্য বিষয়শ্রেণী:উত্তরপ্রদেশ বিধানসভার সদস্য ২০২২-২০২৭ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:উত্তরপ্রদেশের ভারতীয় জনতা পার্টির রাজনীতিবিদ বিষয়শ্রেণী:উত্তরপ্রদেশ বিধানসভার সদস্য ২০১৭-২০২২ বিষয়শ্রেণী:জীবিত ব্যক্তি বিষয়শ্রেণী:আগ্রা জেলার ব্যক্তি
ডোনাল্ড টাটেন্ডা তিরিপানো (; জন্ম: ১৭ মার্চ, ১৯৮৮) মুতারি এলাকায় জন্মগ্রহণকারী জিম্বাবুয়ের আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য তিনি। দলে তিনি মূলতঃ বোলার। ডানহাতে মিডিয়াম-ফাস্ট বোলিংয়ের পাশাপাশি নিচের সারিতে ডানহাতে ব্যাটিং করে থাকেন ডোনাল্ড তিরিপানো।   খেলোয়াড়ী জীবন  ২০১৪ সালে সফরকারী আফগানিস্তানের বিপক্ষে খেলার জন্য তাকে জিম্বাবুয়ে দলে অন্তর্ভুক্ত করা হয়। অতঃপর ১৮ জুলাই, ২০১৪ তারিখে আফগানিস্তানের বিপক্ষে তার ওডিআই অভিষেক ঘটে। কুইন্স স্পোর্টস ক্লাবে অনুষ্ঠিত খেলায় তিনি ৫১ রানে ২ উইকেট পান। খেলায় জিম্বাবুয়ে দল ৬ উইকেটে জয় পায়। একই মাঠে নিজস্ব ৩য় ওডিআইয়ে নির্ধারিত ১০ ওভারের ৬৩ রানে ব্যক্তিগত সেরা বোলিং পরিসংখ্যান দাঁড় করান। খেলায় তিনি জাভেদ আহমদি, উসমান গণি, শফিকুল্লাহ, মিরওয়াইজ আশরাফ ও আফতাব আলমের উইকেট তুলে নেন।Seamers help Afghanistan square series তারপরও তার দল ১০০ রানের ব্যবধানে পরাজিত হয়।  সফরকারী দক্ষিণ আফ্রিকার বিপক্ষে একমাত্র টেস্টে খেলার জন্য মনোনীত হন। ৯ আগস্ট, ২০১৪ তারিখে হারারে স্পোর্টস ক্লাবে অনুষ্ঠিত ঐ টেস্টে তার টেস্ট অভিষেক হয়। খেলায় তিনি অপরাজিত ১৫* রানের পাশাপাশি ডিন এলগার ও অভিষিক্ত ডেন পাইতের উইকেট লাভ করেন।Vermeulen returns to Zimbabwe Test squad   তথ্যসূত্র    আরও দেখুন   ডেন পাইত  জিম্বাবুয়ে জাতীয় ক্রিকেট দল  ২০১৫ ভারত ক্রিকেট দলের জিম্বাবুয়ে সফর   বহিঃসংযোগ       বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ইস্টার্নসের ক্রিকেটার বিষয়শ্রেণী:জিম্বাবুয়ীয় ক্রিকেটার বিষয়শ্রেণী:জিম্বাবুয়ের টেস্ট ক্রিকেটার বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার বিষয়শ্রেণী:মাউন্টেনিয়ার্সের ক্রিকেটার বিষয়শ্রেণী:মুতারি থেকে আগত ক্রিকেটার বিষয়শ্রেণী:জিম্বাবুয়ের টুয়েন্টি২০ আন্তর্জাতিক ক্রিকেটার বিষয়শ্রেণী:জিম্বাবুয়ীয় নির্বাচিত একাদশের ক্রিকেটার
কাশ্মীর রিডার হেল্পলাইন গ্রুপ কর্তৃক জম্মু ও কাশ্মীরের শ্রীনগর থেকে প্রকাশিত একটি ইংরেজি দৈনিক পত্রিকা। এটি ২০১২ সালে চালু হয়েছিল ''নাথিং বাট নিউজ" মূলমন্ত্র নিয়ে।   কাশ্মীর রিডার  খ্যাতিমান কাশ্মীরি লেখক ও সাংবাদিকদের নিবন্ধ প্রকাশ করেছেন, যাদের মধ্যে রয়েছে গৌতম নাভালখা, হিলাল আহমদ মীর, আবদুল মহমিন, ইয়াসির আশরাফ, মোয়াজুম মোহাম্মদ ভাট, বিলাল ভাট প্রমুখ।   সংবাদপত্র নিষিদ্ধ  ভারতীয় কর্তৃপক্ষ কাশ্মীর রিডার  অনির্দিষ্টকালের জন্য 'ভারতের সমালোচনা' করার জন্য নিষিদ্ধ করা হয়  ৩০ সেপ্টেম্বর ২০১৬ সালে ২০১৬ কাশ্মীর বিদ্রোহের সময়।  দৈনিকটির বিরুদ্ধে অভিযোগ করা হয়েছিল যে, "সহিংসতা চালানোর প্রবণতা দেখায়" এবং "জনসাধারণের শান্তি ও প্রশান্তি বিঘ্নিত করে"।  মানবাধিকার সংগঠন অ্যামনেস্টি ইন্টারন্যাশনাল বলেছে যে, এই নিষেধাজ্ঞাকে "বাকস্বাধীনতার ধাক্কা" এবং কর্তৃপক্ষকে এই আদেশ প্রত্যাহার করার আহ্বান জানানো হয়েছিল।  অ্যামনেস্টি ইন্টারন্যাশনাল ইন্ডিয়ার নির্বাহী পরিচালক আকার প্যাটেল বলেছেন, "আদেশে কাশ্মীরের পাঠকের এমন কোনও সংবাদের উল্লেখ করা হয়নি যা সহিংসতা প্ররোচিত করেছিল।"  ২৮ ডিসেম্বর, সরকার প্রায় তিন মাস পর নিষেধাজ্ঞা প্রত্যাহার করার পরে পত্রিকাটি পুনরায় প্রকাশ শুরু করে।    তথ্যসূত্র    বহিঃসংযোগ       কাশ্মীর রিডার ই-পেপার  বিষয়শ্রেণী:ভারতের ইংরেজি ভাষার সংবাদপত্র বিষয়শ্রেণী:ভারতের দৈনিক সংবাদপত্র বিষয়শ্রেণী:২০১২-এ জম্মু ও কাশ্মীরে প্রতিষ্ঠিত বিষয়শ্রেণী:জম্মু ও কাশ্মীরের গণমাধ্যম
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল:    অপসারণ। মহীন রীয়াদ (আলাপ) ২২:২৪, ৮ মে ২০১৫ (ইউটিসি)  কিশোরকণ্ঠ সাহিত্য পুরস্কার   – (অপসারণের প্রস্তাবনা দেখুনলগ দেখুন) () "কিশোরকণ্ঠ সাহিত্য পুরস্কার" সাহিত্য পুরস্কার হিসেবে বাংলাদেশের অন্যান্য পুরস্কারের মতোন উল্লেখযোগ্য নয়। এটি মূলত কিশোরকণ্ঠ ফাউন্ডেশন কর্তৃক কতিপয় নির্দিষ্ট ব্যক্তিদের দেয়া হয়ে থাকে। তাছাড়া অতীতে পুরস্কার প্রাপ্তদের তালিকা দেখলেই বোঝা যায়, যারা পদক পেয়েছেন তাদের অধিকাংশেরই বাংলা সাহিত্যে কোন উল্লেখযোগ্য ভূমিকা নেই, যাদের অনেকেই অপরিচিত। এটি সাহিত্য পুরস্কার হিসেবে চরম পক্ষপাতদুষ্ট এবং সাম্প্রদায়িক মনোভাবাপূর্ণ যা উইকিপিডিয়া:উল্লেখযোগ্যতা (পুরস্কার) অনুযায়ী উল্লেখযোগ্যতা পায় না। যেখানে একজন নোবেল পুরস্কার বিজয়ীর নাম মানুষ এখন থেকে ৫০ বছর পর অবদি মনে রাখতে পারে, সেখানে কিশোরকণ্ঠ সাহিত্য পুরস্কার বিজয়ীর নাম বেশিরভাগ মানুষ এর পূর্বে কখনো শুনেননি। মহীন রীয়াদ (আলাপ) ১৩:৩০, ১৮ এপ্রিল ২০১৫ (ইউটিসি) -নিবন্ধে উল্লেখিত তথ্যসূত্র এবং উইকিপিডিয়া নীতিমালা অনুসারে উল্লেখযোগ্য কোন পুরস্কার নয়।--রাফায়েল রাসেল (আলাপ) ২০:২৮, ১৮ এপ্রিল ২০১৫ (ইউটিসি) - উল্লেখযোগ্য বিষয় নয়।--মিনার মাহমুদ (আলাপ) ১৪:২২, ২৭ এপ্রিল ২০১৫ (ইউটিসি) ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
লামা পৌরসভা  বাংলাদেশের বান্দরবান জেলার অন্তর্গত একটি পৌরসভা।   আয়তন  লামা পৌরসভার আয়তন ১৩.৮৭ বর্গ কিলোমিটার।   জনসংখ্যা  ২০২২ সালের পরিসংখ্যান অনুযায়ী লামা পৌরসভার লোকসংখ্যা ২২,৬৫৩ জন। এর মধ্যে ১৭,৭৩৯জন মুসলিম, ৩,০৭৮জন বৌদ্ধ, ১,৬১৫জন হিন্দু, ২০২জন খ্রিস্টান ও ১৯জন অন্যান্য ধর্মের অনুসারী। https://bbs.portal.gov.bd/site/page/b432a7e5-8b4d-4dac-a76c-a9be4e85828c   অবস্থান ও সীমানা  লামা উপজেলার দক্ষিণাংশে লামা পৌরসভার অবস্থান। বান্দরবান জেলা সদর থেকে এ পৌরসভার দূরত্ব প্রায় ৯২ কিলোমিটার। এর পশ্চিমে ফাঁসিয়াখালী ইউনিয়ন, দক্ষিণ-পূর্বে রূপসীপাড়া ইউনিয়ন, উত্তর-পূর্বে লামা সদর ইউনিয়ন এবং উত্তরে কক্সবাজার জেলার চকরিয়া উপজেলার বমু বিলছড়ি ইউনিয়ন অবস্থিত।   ইতিহাস  গণপ্রজাতন্ত্রী বাংলাদেশ সরকার ২০০১ সালের ১৭ মে একটি প্রজ্ঞাপনের মাধ্যমে লামা উপজেলার লামা সদর ইউনিয়নের আংশিক নিয়ে লামা পৌরসভা গঠন করে। জনগণের সার্বিক সহযোগিতায় ২০১৬ সালে এ পৌরসভাকে গ শ্রেণী থেকে খ শ্রেণীতে উন্নীত করা হয়।   প্রশাসনিক এলাকা  লামা পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম লামা থানার আওতাধীন। এটি জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ।  ওয়ার্ডভিত্তিক এ পৌরসভার এলাকাসমূহ নিচে উল্লেখ করা হল: ওয়ার্ড নংএলাকার নাম১নং ওয়ার্ডচাম্পাতলী, টি.টি.এন্ড ডি.সি.২নং ওয়ার্ডনয়াপাড়া৩নং ওয়ার্ডবাজারপাড়া, নুনার বিল৪নং ওয়ার্ডচেয়ারম্যান পাড়া৫নং ওয়ার্ডরাজবাড়ী৬নং ওয়ার্ডলামা মুখ, সাবেক বিলছড়ি, কলিঙ্গ বিল৭নং ওয়ার্ডমধুঝিরি৮নং ওয়ার্ডলাইনঝিরি৯নং ওয়ার্ডছাগলখাইয়া, শীলের তুয়া মার্মা পাড়া   শিক্ষা ব্যবস্থা  ২০১১ সালের আদমশুমারি অনুযায়ী লামা পৌরসভার সাক্ষরতার হার ৫০.৩%। এ পৌরসভায় ১টি ডিগ্রী কলেজ, ১টি ফাজিল মাদ্রাসা, ৩টি মাধ্যমিক বিদ্যালয়, ১টি দাখিল মাদ্রাসা ও ১৪টি প্রাথমিক বিদ্যালয় রয়েছে।   শিক্ষা প্রতিষ্ঠান  কলেজ  মাতামুহুরী সরকারি কলেজ  মাদ্রাসা  লামা ইসলামিয়া ফাজিল (ডিগ্রী) মাদ্রাসা  লাইনঝিরি মোহাম্মদিয়া ইসলামিয়া দাখিল মাদ্রাসা  মাধ্যমিক বিদ্যালয়  লামা আদর্শ বালিকা উচ্চ বিদ্যালয়  লামা মুখ উচ্চ বিদ্যালয়  লামা সরকারি উচ্চ বিদ্যালয়   প্রাথমিক বিদ্যালয়  কলিঙ্গ বিল সরকারি প্রাথমিক বিদ্যালয়  চাম্পাতলী সরকারি প্রাথমিক বিদ্যালয়  চেয়ারম্যান পাড়া সরকারি প্রাথমিক বিদ্যালয়  ছাগলখাইয়া সরকারি প্রাথমিক বিদ্যালয়  টি টি এন্ড ডি সি সরকারি প্রাথমিক বিদ্যালয়  নুনার বিল মডেল সরকারি প্রাথমিক বিদ্যালয়  মধুঝিরি সরকারি প্রাথমিক বিদ্যালয়  মেরাখোলা সরকারি প্রাথমিক বিদ্যালয়  রাজবাড়ী সরকারি প্রাথমিক বিদ্যালয়  লাইনঝিরি সরকারি প্রাথমিক বিদ্যালয়  লামা আদর্শ সরকারি প্রাথমিক বিদ্যালয়  লামা মুখ সরকারি প্রাথমিক বিদ্যালয়  শীলের তুয়া মার্মা পাড়া সরকারি প্রাথমিক বিদ্যালয়  সাবেক বিলছড়ি সরকারি প্রাথমিক বিদ্যালয়   যোগাযোগ ব্যবস্থা  লামা পৌরসভায় যোগাযোগের প্রধান ২টি সড়ক কক্সবাজার-লামা সড়ক ও চকরিয়া-লামা সড়ক। প্রধান যোগাযোগ মাধ্যম পূর্বাণী চেয়ারকোচ এবং জীপগাড়ি।   খাল ও নদী  লামা পৌরসভাকে ঘিরে প্রবাহিত হচ্ছে মাতামুহুরী নদী।   হাট-বাজার  লামা পৌরসভার প্রধান ৩টি হাট-বাজার হল লামা সদর বাজার, লামা মুখ বাজার এবং লাইনঝিরি বাজার।   দর্শনীয় স্থান   মহামুনি বৌদ্ধ বিহার  মিরিঞ্জা পর্যটন কেন্দ্র  লামা মাতামুহুরী সেতু বীর বাহাদুর কানন   জনপ্রতিনিধি   বর্তমান মেয়র: মোহাম্মদ জহিরুল ইসলাম   আরও দেখুন   লামা উপজেলা  লামা থানা  বান্দরবান জেলা   তথ্যসূত্র    বহিঃসংযোগ   বিষয়শ্রেণী:বান্দরবান জেলার পৌরসভা বিষয়শ্রেণী:লামা উপজেলা
স্টেট রুট ৬০৫ (এসআর ৬০৫) মধ্য ওহাইওর ৯.৩৮ মাইল (১৫.১০ কিলোমিটার) লম্বা একটি রাজ্য মহাসড়ক। এসআর ৬০৫ মহাসড়কটির দক্ষিণ মাথা নিউ আলবেনির কলম্বাসের উত্তর-পূর্বে ইউএস রুট ৬৩ (ইউএস ৬২) এর ট্রাফিক লাইট ছেদ-এ অবস্থিত। এর উত্তর মাথা সানবারির আনুমানিক ৩ মাইল (৪.৮ কিলোমিটার) দক্ষিণ-পুর্বে এসআর ৩৭ এর একটি ছেদ-এ অবস্থিত। ১৯৩৭ সালে রাস্তাটির নামকরণ করা হয় এবং ১৯৯৪ সালে এর উত্তর মাথাটি স্থানান্তর করা হয়।   রুটের বিবরণ  এসআর ৬০৫ ফ্রাঙ্কলিন কাউন্টির দক্ষিণ-পূর্ব কোণ এবং ডেলাওয়্যার কাউন্টির দক্ষিণ-পূর্ব অংশে দিয়ে চলেছে। মহাসড়কের দক্ষিণ অংশে গড়ে প্রতিদিন ৫,৪৭০ টি যানবাহন চলাচল করে এবং উত্তর অংশে গড়ে ৩,৮৪০ টি যানবাহন চলাচল করে। মহাসড়কটি নিউ আলবেনি শহরের কেন্দ্রস্থলে ইউএস ৬২ এর একটি ছেদ থেকে শুরু হয়েছে। রুটটি শীঘ্রই নিউ আলবেনি ত্যাগ করে, উত্তর দিকে এগিয়ে যায়। এসআর ৬০৫ শীঘ্রই একটি ওভার ব্রীজের মাধ্যমে এসআর ১৬১ কে অতিক্রম করে এবং ওয়াল্টন পার্কওয়ের সাথে সংযোগস্থাপন করে। এখানে, বাড়িগুলো ধীরে ধীরে কৃষি জমিতে রুপান্তিরে হচ্ছে। রুটটি বিভেলহেইমার রোডের সাথে সংযোগস্থাপন করে এবং ডেলাওয়্যার কাউন্টি অতিক্রম করে একটি বড় মাঠের মধ্য দিয়ে এগিয়ে যায়। কয়েকমাইল যাওয়ার পর আবার ডেলাওয়্যার কাউন্টিতে প্রবেশ করে। এরপর সেন্ট্রাল ভিলেজে সেন্ট্রাল ভিলেজ রোড অতিক্রম করে। এর কিছু পরেই এসআর ৩৭ এর একটি সংযোগস্থলে গিয়ে মহাসড়কটি শেষ হয় এবং তারপর কাউন্টি রোড ৬০৫ হিসাবে চলতে থাকে।   ইতিহাস  রাস্তাটির নিউ আলবেনি থেকে সেন্ট্রাল ভিলেজের উত্তর পর্যন্ত অংশটি ১৯২৪ সালে ম্যাপে দেখানো হয়েছিল। ১৯২৯ সালে রাস্তাটি কনডিট পর্যন্ত বর্ধিত করা হয়। ১৯৩৭ সালে ইউএস ৬২ এর বিন্যাস অনুসারে এর নাম এসআর ৬০৫ করা হয়েছিল। ১৯৯৪ সালে এসআর ৬০৫ এবং এ্সআর ৩৭ এর মধ্যবর্তি অংশ অধিক্ষেত্র এবং এসআর ৩৬/এসআর ৩ কনকারেন্সি ওহাইও পরিবহন বিভাগ থেকে ডেলাওয়্যার কাউন্টিতে স্থানান্তর করা হয়, যা পুনরায় কাউন্টি রোড ৬০৫ নামকরণ করা হয়। এ স্থানান্তরের ফল হিসাবে এসআর ৬০৫ বর্তমান অবস্থা গ্রহণ করে।   প্রধান ছেদ    তথ্যসূত্র    বহিঃসংযোগ   বিষয়শ্রেণী:যুক্তরাষ্ট্রের মহাসড়ক বিষয়শ্রেণী:ওহাইও অঙ্গরাজ্যের মহাসড়ক
thumb|পশ্চিম গারো পাহাড় thumb|গারো গারো পাহাড় ভারতের মেঘালয় রাজ্যের গারো-খাসিয়া পর্বতমালার একটি অংশ।Garo Hills, Shillong, Meghalaya এর কিছু অংশ ভারতের আসাম রাজ্য ও বাংলাদেশের শেরপুর জেলার নালিতাবাড়ী, ঝিনাইগাতী, শ্রীবরদী উপজেলায় অবস্থিত এটা বাংলাদেশের সব থেকে বড় পাহাড়। এছাড়া ময়মনসিংহ ও সুনামগঞ্জ এবং জামালপুর জেলায় এর কিছু অংশ আছে। গারো পাহাড় এর বিস্তৃতি প্রায় ৮০০০ বর্গ থেকে ৮১৬৭ বর্গ কিলোমিটার । গারো পাহাড়েই মেঘালয় রাজ্যের রাজধানী শিলং অবস্থিত। তবে গারো পাহাড়ের প্রধান শহর তুরা। এই শহরটি পাহাড়ের পশ্চিম প্রান্তে অবস্থিত।  গারো পাহাড় ঘন বন-জঙ্গলে আচ্ছাদিত। এখানে এক বিস্তীর্ণ সংরক্ষিত বনভূমি রয়েছে। এই বনভূমির আয়তন প্রায় ২০০ বর্গ কিলোমিটার। সমগ্র গারো পাহাড় অঞ্চলে এই সংরক্ষিত বনভূমিতে প্রচুর পরিমাণে মূল্যবান শালগাছ জন্মায়। অসংরক্ষিত বনের সংখ্যা এবং আয়তনও কম নয়। এসব বনভূমিতেও প্রচুর পরিমাণে বিভিন্ন ধরনের মূল্যবান গাছ, বাঁশ, বেত প্রভৃতি জন্মায়। এর মধ্যে বিশেষভাবে উল্লেযোগ্য সেগুন এবং শাল। বনভূমিতে নানা প্রজাতির পাখি, সরীসৃপ জীব, বন্য হাতি, হরিণ, বাঘ, বন্য শূকর, ময়না এবং ধনেশ পাখিও প্রচুর দেখা যায়। এই পাহাড়ী বনভূমিতে নদ-নদীও রয়েছে অনেক। এরমধ্যে ঝিনারী, কৃষ্ণাই, দুধনাই, গাননল, ভোগাই, নিতাই, রংরা, মহাদেও, গনেশ্বরী, সোমেশ্বরী ইত্যাদি উল্লেখযোগ্য।   সমাজ  গারো পাহাড় একটি দুর্গম পার্বত্য এলাকা। এটি গারো সম্প্রদায়ের মূল বাসভূমি। মেঘালয় রাজ্যের পূর্ব গারো পাহাড় জেলা, পশ্চিম গারো পাহাড় জেলা এবং দক্ষিণ গারো পাহাড় জেলায় অধিকাংশ গারোর বসবাস। মাঝে মাঝে পাহাড়ের পাদদেশে বিরাট এলাকাজুড়ে বহু বিস্তীর্ণ সমভূমি রয়েছে। এসব এলাকায় প্রচুর পরিমাণ ধান ও অন্যান্য শস্য উৎপন্ন হয়। বসতি-প্রধান অঞ্চলটিকে দক্ষিণ-পূর্ব থেকে উত্তর-পশ্চিমে লম্বালম্বি গারো পাহাড় দুই ভাগে বিভক্ত করে রেখেছে। এই গারো পাহাড়ের সর্বোচ্চ শৃঙ্গের নাম নক্রেক। সমুদ্রপৃষ্ঠ থেকে এর উচ্চতা ৪,৬৫২ ফুট।Garo Hills Shillong Meghalaya   বহিঃসংযোগ   গারো পাহাড়ের বিভিন্ন দর্শনীয় স্থান    তথ্যসূত্র   বিষয়শ্রেণী:বাংলাদেশের পাহাড় বিষয়শ্রেণী:ভারতের পর্বত বিষয়শ্রেণী:উত্তর-পূর্ব ভারতের পর্যটন
শহীদ ফারুক লস্কর (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।দৈনিক প্রথম আলো, "তোমাদের এ ঋণ শোধ হবে না" | তারিখ: ১০-১২-২০১১   জন্ম ও শিক্ষাজীবন  ফারুক লস্করের জন্ম গাজীপুর জেলার কাপাসিয়া উপজেলার আড়াল গ্রামে। তার বাবার নাম নূরউদ্দিন লস্কর এবং মায়ের নাম ফিরোজা আক্তার। তারা তিন ভাই, সাত বোন। তিনি অবিবাহিত ছিলেন।    কর্মজীবন  ইপিআরে চাকরি করতেন ফারুক লস্কর। ১৯৭১ সালে কর্মরত ছিলেন যশোর ইপিআর সেক্টরের ৫ নম্বর উইংয়ে। মুক্তিযুদ্ধ শুরু হলে তিনি যুদ্ধে দেন। পরে যুদ্ধ করেন ৮ নম্বর সেক্টরের ভোমরা সাব-সেক্টরে।   মুক্তিযুদ্ধে ভূমিকা  ১৯৭১ সালের ডিসেম্বরের প্রথম সপ্তাহে সাতক্ষীরা জেলার অন্তর্গত ভোমরার অবস্থান জেলা সদর থেকে ১৫ কিলোমিটার দক্ষিণ-পশ্চিমে ভারত সীমান্তে। ভোমরা থেকে একটি সড়ক সাতক্ষীরা হয়ে খুলনার সঙ্গে সংযুক্ত। মুক্তিযুদ্ধ চলাকালে ভোমরা গুরুত্বপূর্ণ স্থান হিসেবে চিহ্নিত হয়। এপ্রিল মাসের শেষ দিক থেকে ভোমরা অঞ্চলে আধিপত্য বিস্তার নিয়ে মুক্তিযোদ্ধাদের সঙ্গে পাকিস্তান সেনাবাহিনীর অসংখ্য যুদ্ধ হয়। ভোমরার বিরাট এক অংশ মুক্তিযোদ্ধাদের দখলে ছিল। ১৬ নভেম্বর মুক্তিযোদ্ধারা তিন ইঞ্চি মর্টার দিয়ে পাকিস্তান সেনাবাহিনীর ভোমরার প্রতিরক্ষা অবস্থানে আক্রমণ চালান। এতে পাঁচজন পাকিস্তানি সেনা নিহত হয়। ২১ নভেম্বর মুক্তিযোদ্ধারা আবার ভোমরায় পাকিস্তানি অবস্থানে আক্রমণ করেন। তাঁদের এই আক্রমণ আগের তুলনায় ছিল অনেক শক্তিশালী। যুদ্ধে পাকিস্তান সেনাবাহিনীর ব্যাপক ক্ষয়ক্ষতি হয়। ১২-১৩ জন পাকিস্তানি সেনা নিহত হয়। এ ছাড়া মুক্তিযোদ্ধারা তাদের অনেক গোলাবারুদ হস্তগত করেন। এই পরাজয়ের প্রতিশোধ এবং ভোমরা অঞ্চলে আধিপত্য পুনঃপ্রতিষ্ঠার লক্ষ্যে পাকিস্তান সেনাবাহিনী মুক্তিযোদ্ধাদের অবস্থানে ২৩ নভেম্বর পাল্টা আক্রমণ চালায়। মুক্তিযোদ্ধারা সাহসিকতার সঙ্গে পাকিস্তান সেনাবাহিনীর ওই আক্রমণ প্রতিহত করেন। মুক্তিযোদ্ধাদের প্রবল প্রতিরোধে পাকিস্তানি সেনারা ফিরে যেতে বাধ্য হয়। এরপর ডিসেম্বরের প্রথম দিকে পাকিস্তান সেনাবাহিনী আবার ভোমরায় মুক্তিযোদ্ধাদের অবস্থানে আক্রমণ করে। তাদের এই আক্রমণ ছিল আগের তুলনায় অনেক শক্তিশালী। পাকিস্তানিরা আক্রমণ করার পর সেখানে কয়েক ঘণ্টা ধরে রক্তক্ষয়ী যুদ্ধ হয়। এই যুদ্ধে মুক্তিবাহিনীর ফারুক লস্করসহ কয়েকজন বীরত্ব প্রদর্শন করেন। তাঁদের বীরত্বে পাকিস্তান সেনাবাহিনী সেখান থেকে পালিয়ে যেতে বাধ্য হয়। কিন্তু ফারুক লস্করসহ কয়েকজন পাকিস্তান সেনাবাহিনীর গুলিতে শহীদ হন। পরে সহযোদ্ধারা তাঁদের মরদেহ সমাহিত করেন সেখানেই।    পুরস্কার ও সম্মাননা   বীর প্রতীক   তথ্যসূত্র    পাদটীকা       বহিঃসংযোগ   বিষয়শ্রেণী:বীর প্রতীক বিষয়শ্রেণী:১৯৭১-এ শহীদ মুক্তিযোদ্ধা বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  — ইয়াহিয়া (আলাপ • অবদান) - ১২:৫২, ২৩ সেপ্টেম্বর ২০২২ (ইউটিসি) দিলরুবা খানম   – (অপসারণের প্রস্তাবনা দেখুনলগ দেখুন) () উল্লেখযোগ্য কোন রাষ্ট্রীয় বা জাতীয় পর্যায়ের পুরস্কার বা সম্মাননা পাননি যার কারণে WP:শিল্পী বা WP:ENT মানদণ্ডে উত্তীর্ণ নন। গণমাধ্যমের নিয়মিত কাভারেইজের বাইরে উল্লেখযোগ্য প্রচারণা পাওয়া যায়নি যা WP:GNG পূর্ণ করবে। —শাকিল (আলাপ · অবদান) ১৪:৪৬, ১৩ সেপ্টেম্বর ২০২২ (ইউটিসি)   উল্লেখযোগ্যতা পুরোন করেনি। — SHEIKH (আলাপন) ০৬:২৫, ২৩ সেপ্টেম্বর ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
হিন্দুধর্মের মধ্যে, ধর্মভৃত (সংস্কৃত ধর্মব্রত) হল সেই দলের মধ্যে একজন, যারা ডান্ডাকা বনের মধ্য দিয়ে যাওয়ার সময় সুতিকার আশ্রম থেকে রামের সাথে ছিলেন। তিনি পঞ্চাসরাসের তীরে ঋষি মা'কাকারের গল্প বলেন, যখন রাম অজানা উৎস থেকে আসা বিস্ময়কর সংগীতের উৎপত্তি সম্পর্কে জিজ্ঞাসা করেছিলেন।https://books.google.com/books?id=9P1KTsTzlioC&pg=PA77&lpg=PA77&dq=Dharmabhrit&source=bl&ots=tj_V3hhw1s&sig=IcNBKFnvp52kkke10qYcxOi5FDk&hl=en&sa=X&ei=StQBT5jSLorz-gav0IHHAQ&redir_esc=y#v=onepage&q=Dharmabhrit&f=false Rāmāyaṇa: The forest. By Vālmīki, Sheldon I. PollockValmiki Ramayana translated by Ralph T. H. Griffith (1870–1874). Commentaries to Book III, Canto XI.http://www.ebooksread.com/authors-eng/william-crooke/the-popular-religion-and-folk-lore-of-northern-india-volume-1-oor/page-5-the-popular-religion-and-folk-lore-of-northern-india-volume-1-oor.shtml  William Crooke. The popular religion and folk-lore of northern India (Volume 1)http://deccanvolcanological.com/Lonar_Symposium.pdf  Lonar Crater Lake (Special Volume No.1) Proceedings: Symposium on Multi Disciplinary Approach to Understand the Lonar Lake (12–14 December 2008)  তথ্যসূত্র  বিষয়শ্রেণী:রামায়ণের চরিত্র